section_heading: Stara Grčka i Rim
paragraph_text: Stari Rimljani su koristili vodeničko kolo prije svega u rudnicima, za odvod vode. Postoje opisi koje je zapisao Vitruvije. Postojali su sustavi, pogotovo u rudnicima Rio Tinto u Španjolskoj, koji su omogućavali vađenje vode iz rudnika bakra, do dubine od 24 metra. Takav sustav je imao do 16 vodeničkih kola, koji su razinu po razinu vadili vodu iz dubine.